# Els Torrents (Lladurs)

* Aquest article tracta sobre aquesta entitat de població del municipi de Lladurs. Vegeu-ne altres significats a «Els Torrents».
Els Torrents és una de les set entitats de població del municipi de Lladurs (Solsonès). Està situada a la banda oriental del municipi. La major part del seu terme correspon al vessant de ponent de la vall del Cardener. No té cap nucli de poblament agrupat.
El nucli del poble s'aixeca a 936 msnm i està constituït per l'antiga església parroquial de Sant Julià, la rectoria i Cal Juliana. En el seu centre s'emplaça l'església parroquial de Sant Julià. La senyoria pertanyia als priors de la confraria dels Colls de Sant Llorenç de Morunys des del segle xvii.

## Demografia

Evolució demogràfica :
| Any | Nucli urbà | Nucli urbà | Nucli urbà | Poblament dispers | Poblament dispers | Poblament dispers | Total |
| Any | Homes | Dones | Total | Homes | Dones | Total | Total |
| 2000 | 0 | 0 | 0 | 15 | 13 | 28 | 28 |
| 2001 | 0 | 0 | 0 | 15 | 13 | 28 | 28 |
| 2002 | 0 | 0 | 0 | 15 | 13 | 28 | 28 |
| 2003 | 0 | 0 | 0 | 13 | 11 | 24 | 24 |
| 2004 | 0 | 0 | 0 | 15 | 15 | 30 | 30 |
| 2005 | 0 | 0 | 0 | 13 | 12 | 25 | 25 |
| 2006 | 0 | 0 | 0 | 13 | 10 | 23 | 23 |
| 2007 | 0 | 0 | 0 | 12 | 10 | 22 | 22 |
| 2008 | 0 | 0 | 0 | 13 | 13 | 26 | 26 |
| Font: INE ||||||||

## Poblament

   * Llista de masies dels Torrents

## Història

Els Torrents apareix citat l'any 1188 en els límits de la descripció d'una finca. L'any 1137 també apareix citat el castell dels Torrents, per bé que actualment no es té conixement de la seva ubicació.
A de la meitat del segle xvii el senyoriu d'Els Torrents va ser adquirit, per compra, per la Confraria de la Mare de Déu dels Colls de Sant Llorenç de Morunys.

## J.V. Foix

D'una de les cases pairals de terme, la de Foix, n'era fill el pare del poeta J. V. Foix. L'agost de 1939, acabada la Guerra Civil, Foix visita la contrada a fi de conèixer les arrels de la seva nissaga. Aquesta visita quedarà plasmada en la seva obra en diversos passatges, d'entre els quals, els següents:
   * Poema "El meu país és un roc...], poema dedicat a l'estirp dels Foix dels Torrents i compost Els Torrents en aquella visita de l'agost del 39
    El meu país un roc...
    A l'estirp dels Foix, dels Torrents
    El meu país és un roc
    Que fulla, floreix i grana,
    Franc de caça hi tinc cabana
    Sense pallera ni soc.
    No hi ha omeda, ni pineda,
    I la nit s'ajoca, freda,
    Sense brossalla ni bruc,
    El cel hi venç la fadiga
    I si la lluna hi espiga,
    Jo peixo, dòcil, el duc.
    De silencis faig el jaç
    Amb boires per capçalera,
    Entre els brancs de la tartera
    M'acotxen vents de mal pas.
    Tot aleja, pur, i avança
    Per camins de deslliurança
    Quan el son llumeja el cim:
    Só el pastor d'una centrada
    On el temps no té plomada
    Ni l'home dards per al crim.
    No em cal cleda, ni paranys,
    Ni freturo l'orriaire;
    Sota arbrats de glaç i aire
    Bec a la sal dels estanys.
    Autor: Foix, J. V.
    Obra:Obres completes 1. Poesia [Foix] (p. 172-173)

## Referències

* ↑ Aquest topònim figura al Nomenclàtor oficial de toponímia major de Catalunya Arxivat 2009-08-16 a Wayback Machine.
* ↑ Web de l'ajuntament de Lladurs
* ↑ Bach, Antoni. Masies del Solsonès. Consell Comarcal del Solsonès, abril 1995. D.L.: L-418/95. , pàg. 86
* ↑ d'Endrets, Equip. «El meu país un roc... - Endrets - Geografia Literària dels Països Catalans» (en catalan). Arxivat de l'original el 2019-03-30. [Consulta: 30 març 2019].